[pic] | KOMISIJA EVROPSKIH SKUPNOSTI |

Bruselj, 12.06.2006

SEC(2006) 745 konč.

Osnutek

SKLEP predstavnikov vlad držav članic, ki so se sestali v okviru Sveta

o začasni uporabi notranjega sporazuma med predstavniki vlad držav članic, ki so se sestali v okviru Sveta, o financiranju pomoči Skupnosti na podlagi večletnega finančnega okvira za obdobje 2008–2013 v skladu s spremenjenim Sporazumu o partnerstvu AKP-ES in o dodelitvi finančne pomoči za čezmorske države in ozemlja, za katere se uporablja Četrti del Pogodbe ES

(predložila Komisija)

OBRAZLOŽITVENI MEMORANDUM

Pogajanja za spremembo Sporazuma o partnerstvu AKP-ES so bila zaključena v Bruslju 23. februarja 2005. Spremenjen Sporazum je bil podpisan v Luksemburgu 25. junija 2005 in bo začel veljati po zaključku postopka ratifikacije. Večletni finančni okvir 2008–2013, kot ga določa Priloga 1b spremenjenega Sporazuma, je COREPER odobril 17. maja 2006 in mora biti podpisan v Port Moresbyju 2. junija 2006. Države članice, ki so se sestale v okviru Sveta, morajo takoj po tem sprejeti notranji sporazum o ustanovitvi 10. ERS in vzpostaviti upravljalni odbor 10. ERS. Ta notranji sporazum bo začel veljati šele po ratifikaciji s strani držav članic, kar lahko traja 18 mesecev ali več, medtem ko se sredstva 9. ERS po 31.12.2007 običajno ne smejo več dodeljevati.

Svet ministrov AKP-ES je sprejel prehodne ukrepe, ki bodo dovolili začasno uporabo delov spremenjenega Sporazuma o partnerstvu AKP-ES. Določbe, ki se nanašajo na odobritev in upravljanje finančnih sredstev in instrumentov iz 10. ERS, se ne morejo začeti uporabljati pred začetkom veljavnosti večletnega finančnega okvira za obdobje 2008–2013, določenega v Prilogi 1b spremenjenega Sporazuma o partnerstvu AKP-ES.

Nasprotno se mora načrtovanje razpoložljivih sredstev na podlagi 10. ERS začeti pred začetkom veljavnosti novega večletnega finančnega okvira. Takšno načrtovanje lahko vsebuje okvirno dodelitev vendar brez obveznosti za sredstva, ki bodo na voljo na podlagi 10. ERS.

V skladu s členom 2 sklepa o prehodnih ukrepih za začasno uporabo spremenjenega Sporazuma o partnerstvu AKP-ES mora Skupnost sprejeti ustrezne ukrepe glede izvajanja takšnih ukrepov. Za zagotovitev pravočasnega izvajanja 10. ERS takoj ko bodo sredstva dostopna, mora biti vzpostavljen tudi ustrezen postopek odločanja o načrtovanju in pripravi. Ker ta notranji sporazum ne odloča o uporabi sredstev, za katere so pravice prenehale po 31.12.2007 iz projektov 9. ERS ali iz prejšnjih ERS, bodo začasni ukrepi vključevali tudi možnost, da Svet soglasno odloči o njihovih prenosih v rezerve 10. ERS.

Komisija zato predlaga, da se zagotovi začasna uporaba ustreznih določb notranjega sporazuma o ustanovitvi 10. ERS, ki se zlasti nanašajo na sprejetje uredbe o izvajanju in finančne uredbe ter med drugim na ustanovitev Odbora ESF kot tudi Odbora investicijskega sklada. Ta pristop je v skladu s pristopom, ki je bil uporabljen pri prenosu iz 8. v 9. ERS[1].

Komisija zato predlaga, da predstavniki vlad držav članic sprejmejo priloženi sklep.

Osnutek

SKLEP predstavnikov vlad držav članic, ki so se sestali v okviru Sveta

o začasni uporabi notranjega sporazuma med predstavniki vlad držav članic, ki so se sestali v okviru Sveta, o financiranju pomoči Skupnosti na podlagi večletnega finančnega okvira za obdobje 2008–2013 v skladu s spremenjenim Sporazumu o partnerstvu AKP-ES in o dodelitvi finančne pomoči za čezmorske države in ozemlja, za katere se uporablja Četrti del Pogodbe ES

PREDSTAVNIKI VLAD DRŽAV ČLANIC EVROPSKE SKUPNOSTI, KI SO SE SESTALI V OKVIRU SVETA, SO –

ob upoštevanju Pogodbe o ustanovitvi Evropske skupnosti,

ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi strani, podpisanega v Cotonouju dne 23. junija 2000[2], kakor je bil spremenjen in podpisan v Luksemburgu 25. junija 2005[3] (v nadaljnjem besedilu „spremenjen Sporazum o partnerstvu AKP-ES“),

ob upoštevanju Sklepa Sveta 2001/822/ES[4] o pridružitvi čezmorskih držav in ozemelj Evropski skupnosti (v nadaljnjem besedilu „ČDO“).

ob upoštevanju osnutka, ki ga je predložila Komisija,

ob upoštevanju naslednjega:

(1) Spremenjeni Sporazum o partnerstvu AKP-ES ne bo začel veljati, dokler ne bodo v skladu s členom 93 Sporazuma izpolnjene ustavne zahteve vseh držav članic.

(2) Svet ministrov držav AKP-ES je preko Sklepa 5/2005[5] sprejel prehodne ukrepe, ki se uporabljajo od datuma podpisa do datuma začetka veljavnosti spremenjenega Sporazuma o partnerstvu AKP-ES.

(3) V skladu s členom 2 Sklepa 5/2005 so države članice in Skupnost pozvane, da sprejmejo ustrezne ukrepe za izvajanje prehodnih ukrepov.

(4) Svet ministrov držav AKP-ES je 2. junija 2006 sprejel večletni finančni okvir 2008-2013 kot Prilogo 1b spremenjenega Sporazuma o partnerstvu AKP-ES.

(5) Države članice, ki so se sestale v okviru Sveta, so dosegle soglasje o notranjem sporazumu o financiranju pomoči Skupnosti državam AKP in o ČDO v skladu z večletnim finančnim okvirom za obdobje 2008–2013. Ta sporazum ne bo začel veljati, dokler ga vsaka država članica ne sprejme v skladu s svojimi ustavnimi zahtevami.

(6) Nekatere določbe notranjega sporazuma se morajo še naprej začasno uporabljati, dokler sporazum ne začne veljati –

SKLENILI:

Člen 1

Naslednje določbe notranjega sporazuma v zvezi z 10. Evropskim razvojnim skladom se začasno uporabljajo od datuma sprejetja tega sklepa:

(1) Člen 1(3) o odločitvi Sveta, da se katera koli sredstva, za katere so pravice prenehale 31.12.2007 iz projektov AKP, financiranih iz 9. ESF in prejšnjih ESP, prenesejo v rezerve 10. ESF.

(2) Člen 1(6) v povezavi s členom 8 in 8a, če Svet ne sprejme končnega razporeda prispevkov Romunije in Bolgarije kot tudi ponderiranih glasov ter nove kvalificirane večine in pravil o manjšini, ki lahko prepreči sprejetje, po njunem pristopu k EU in v skladu z notranjim sporazumom.

(3) Člen 9 za namene sprejetja uredbe o izvajanju in finančne uredbe ter med drugim za namene ustanovitve Odbora ESF in Odbora za spodbujanje naložb v povezavi s členom 8 in 8a.

Člen 2

Ta sklep ostane v veljavi do začetka veljavnosti notranjega sporazuma.

Predstavniki vlad držav članic se lahko odločijo za podaljšanje uporabe tega sklepa.

Objavi se v Uradnem listu Evropske unije .

V Bruslju,

V imenu vlad držav članic

Predsednik

[1] UL L 317, 15.12.2000, str. 3.

[2] UL L 317, 15.12.2000, str. 3.

[3] UL L 209, 11.8.2005, str. 26.

[4] UL L 314, 30.11.2001, str. 1.

[5] UL L 287, 28.10.2005, str. 1.